Autospordi uudiseid kajastav veebileht Autosport teatas neljapäeval, et Eesti rallitäht Ott Tänak on tuleviku osas plaanid paika pannud – 31-aastane Saaremaalt pärit mees jätkab karjääri Toyota Gazoo Racingus, vahendab BNS.
Uue lepingu osas andis kindlust juurde ka Toyota tiimijuht Tommi Mäkinen. “Sõitja seisukohast on praeguse meeskonna komplekt turvaline. Ta on autoga harjunud ning ei pea ümber õppima.”
Lisaks selgub Autospordi infost, et uueks hooajaks on tiimis koha teeninud ka 18-aastane soomlane Kalle Rovanperä.